BDMS ฟุ้งรายได้ H2/59 ดีกว่า H1/59 เหตุเป็นช่วงไฮซีซั่น มั่นใจทั้งปีโต 15% ตามเป้า
BDMS ฟุ้งรายได้ H2/59 ดีกว่า H1/59 เหตุเป็นช่วงไฮซีซั่น มั่นใจรายได้ทั้งปีโต 15% ตามเป้า
30 ส.ค. 2559

น.พ.ปราเสริฐ ปราสาททองโอสถ กรรมการผู้อำนวยการใหญ่ บริษัท กรุงเทพดุสิตเวชการ จำกัด (มหาชน) หรือ BDMS เปิดเผยว่า บริษัทคาดว่ารายได้ในครึ่งปีหลังจะสูงกว่าครึ่งปีแรกที่มีรายได้ 3.37 หมื่นล้านบาท โดยเฉพาะไตรมาส 3 เป็นช่วงไฮซีซั่นของธุรกิจโรงพยาบาลที่จะมีการเติบโตทั้งจำนวนผู้ป่วยในและผู้ป่วยจากต่างประเทศ ขณะที่บริษัทยังคงเป้าหมายรายได้ในปีนี้เติบโต 12-15% จากปีก่อนมีรายได้ 6.5 หมื่นล้านบาท
“ครึ่งปีหลังรายได้จะดีกว่าครึ่งปีแรก เพราะเป็นไฮซีซั่นของธุรกิจ ทำให้มั่นใจว่ารายได้จะสูงกว่าครึ่งปีแรก ทุกอย่างยังเป็นไปในทิศทางที่พูดไว้”น.พ.ปราเสริฐ กล่าว
โดย การเติบโตของ BDMS ในปีนี้ จะมาทั้งจากเครือข่ายเดิมและโรงพยาบาลแห่งใหม่ ซึ่งปัจจุบันบริษัทมีโรงพยาบาลเครือเอกชน 5 แห่ง ประกอบด้วย รพ.กรุงเทพ รพ.สมิติเวช รพ.บีเอ็นเอช รพ.พญาไท รพ.เปาโล และ รพ.รอยัลในประเทศกัมพูชา ครอบคุมการให้บริการทางการแพทย์มากกว่า 44 สาขา